Laurent Blanc

Loranas Roberas Blanas (Laurent Robert Blanc; g. 1965 m. lapkričio 19 d.) – Prancūzijos futbolininkas, rungtyniavęs saugo arba gynėjo pozicijoje, bei futbolo treneris.

Futbolininko karjerą pradėjo „Montpellier“ ir jame praleido net 8 metus. Jis tapo rezultatyviausiu visų laikų šio klubo futbolininku. Vėliau žaidė įvairiuose Prancūzijos, Italijos, Ispanijos klubuose. Karjerą baigė „Manchester United“ klube.

Blanas Prancūzijos rinktinėje rungtyniavo 11 metų, per juos sužaidė 97 varžybose ir įmušė 16 įvarčių. Ypač sėkmingas Blano žaidimas buvo 1998 m. pasaulio čempionate, kuriame jis buvo komandos kapitonas. Blanas įmušė auksinį įvartį į Paragvajaus vartus aštuntfinalio varžybose. Tiesa, finale nežaidė, nes pusfinalyje gavo raudoną kortelę už pražangą prieš kroatą Slaveną Biličių. Su Prancūzijos rinktine Loranas Blanas 2000 m. tapo Europos čempionu. Po šio čempionato baigė savo karjerą rinktinėje.

2007 m. Blanas pradėjo trenerio karjerą „Bordeaux“ klube. Jau pirmajame savo sezone jis su klubu užėmė 2 vietą lygoje ir buvo išrinktas Prancūzijos metų treneriu. Kitą sezoną jis jau laimėjo Ligue 1. Po Prancūzijos rinktinės fiasko 2010 m. pasaulio čempionate atsistatydinus treneriui Raimonui Domenechui, Blanui buvo pasiūlytas šis postas, sudaryta 2 metų sutartis. Naujasis treneris gerokai atnaujino rinktinės sudėtį ir padėjo jai patekti į 2012 m. Europos čempionatą.

Laimėjimai

Žaidėjo karjera 
Montpellier
 Coupe de France: 1989–90 m.

Auxerre
 Ligue 1: 1995–96 m.
 Coupe de France: 1995–96 m.

Barcelona
 Supercopa de España: 1996 m.
 UEFA Taurių laimėtojų taurė: 1996–97 m.
 Copa del Rey: 1996-97 m.

Manchester United
 Premier League: 2002–03 m.

 UEFA Europos U-21 futbolo čempionatas: 1988 m.
 Pasaulio futbolo čempionatas: 1998 m.
 UEFA Europos futbolo čempionatas: 2000 m.

Asmeniniai
 Prancūzijos metų futbolininkas: 1990 m.
 Prancūzijos garbės legiono kavalierius: 1998 m.

Trenerio karjera 
Bordeaux
 Ligue 1: 2008–09 m.
 Coupe de la Ligue: 2008–09 m.
 Trophée des Champions: 2008, 2009 m.

Asmeniniai
 Prancūzijos metų futbolo treneris: 2009 m.

Dalyvavimas čempionatuose 

|}

Šaltiniai 

Prancūzijos futbolininkai
Prancūzijos futbolo treneriai